Lav et referat af nedenstående tekst:

Tekst:
Den 1. maj blev grænsen for realkreditbelåning til sommerhuse hævet fra 60 til 75 procent, så det blev billigere at låne. Nye tal fra Boligsiden.dk viser, at der er blevet solgt rigtig mange sommerhuse allerede før, reglen trådte i kraft, og at opsvinget i økonomien derfor også har indflydelse på sommerhussalget. - Vi kommer rundt i alle egne af landet, når vi ser på de kommuner, hvor handlen er steget mest. Men især i Limfjords-området sker der noget særligt. Her er salget i Aalborg og Jammerbugt Kommune steget henholdsvis 55 og 42 procent i forhold til samme periode sidste år. Det er vildt, siger Birgit Daetz, der er kommunikationsdirektør hos Boligsiden.dk Fra januar til april i 2016 er der blevet solgt 2.329 sommerhuse, mens der i samme periode sidste år blev solgt 1.944. Især i 10 kommuner er handlen eksploderet, hvor handlen er steget med 25 procent. Her topper Aalborg og Jammerbugt kommuner altså listen med stigninger på henholdsvis 55 og 42 procent. Der er solgt 20 procent flere sommerhuse i årets første fire måneder i forhold til samme periode sidste år, og salget er mere end fordoblet siden 2011.

Referat:
Selvom de nye regler for realkreditbelåning først trådte i kraft 1. maj, så har især nordjyderne taget forskud på glæderne og købt sommerhuse i stor stil.